dh-unibe/image-text_koenigsfelden-charters-post-1500 huggingface dataset:
1407
Ich Heinrich von Regenshein edel knecht tuͦn kunt aller mengclich mit urkûnde dis briefes also ich und och mine vordˀn
vor mir lange zit acht pfenīge ewiges geltz gehenbt hant uff den zinsen gùlten und guͦtˀn so die frowen von Kùnigesfelt
ze Sultze hant. do habe ich die selben zinse vˀkoft und Nicolans dem stttschribˀ ze Sultz in dˀ obgn̄ frowen namen ze koͧffende
geben umb acht schillinge pfenīge die er mir bar dar umb gegeben und mich wol betzalt hat ✳ dz mich gentzlich und gar wil
benuͤget und dar umb so sage ich mit disem briefe fùr mich und alle mine erben die obgn̄ frowen von Kùnigesfelt alle ire
amptlùte und zinse uff he ze Sultz der eḡt vˀkoͧften acht pfenīge geltz aller gefallenˀ und vˀsessenˀ zinse aller zù sprùche nùt
usgenomē gentzlich und gar quit lidig los und entladen und habe och bi guͤten trùwen an eidestette gelobt och fùr mich und
alle mine erben die obgn̄ acht pfenīge geltz ni emˀ me ze vardˀnde noch an ze sprechende odˀ dz schaffen ge mit deheinen
uff setzen finden listen noch gevˀden so nu finden sint odˀ hˀnach hie undˀ erdacht mochte wˀden in deheinen weg und der
vorgeschribn̄ dinge zuͦ eim waren steten ewigen urkùnde so han ich min eigen ingesigel offenlich gehenket an disen brieff
mich und alle mine erben ze ùbersagende wz do vor geschriben stot. der geben wart an dem meygerabende des jars
do man zalte nach cristus gebùrte viertzehenhundˀt und syben jare.